The Place | LekkeSlaap
The Place: Hooffoto's
The Place: Red Rock Cottage
Adres: Ockertskraal-plaas, 30 km vanaf Ladismith, 6655, Wes-Kaap
The Place lê aan die einde van 'n privaat straat in 'n pragtige, afgesonderde vallei in die ongerepte Klein-Karoo, tussen Ladismith en Riversdal.
Verblyf word in 2 selfsorgkothuise aangebied en albei is heeltemal privaat en losstaande, ver van die hoofhuis en mekaar af. Elke eenheid het sy eie plonspoel op die stoep. Goedgemanierde troeteldiere is welkom op versoek. Net Die Studio het WiFi.
Die Studio het pragtige uitsigte oor die Touwsriviervallei en op die omliggende berge wat reg rondom die eenheid strek. Die eenheid is volledig ingerig met warm water, elektrisiteit, beperkte gratis WiFi, 'n Bluetooth-luidspreker en selfoonsein. Dié ruim semi-oopplan-area het ’n slaapkamer met 'n dubbelbed, 'n kombuis wat ten volle toegerus is, 'n verhewe sitarea en 'n leef-en-eetarea met 'n oop kaggel. Daar is dagbeddens in die leefarea vir 2 volwassenes of kinders en die twee kleiner rusbanke is geskik vir jong kinders. Die en suite-badkamer het 'n stort en 'n toilet. Stoepdeure lei na 2 privaat sitareas in die skadu, 'n plonspoel en 'n braai-area met 'n uitsig. Nog 'n skadu-binnehof met sitplek, 'n uitsig en 'n hangmat is perfek vir sonbaai, sterrekyk en kuier. 'n Derde stel stoepdeure lei vanaf die eetarea na die beste uitsig by The Place. Gaste kan 'n heerlike, gesonde ontbyt bestel indien beskikbaar.
Die Red Rock Cottage skuil aan die voet van 'n pragtige rooisandsteenrif. Dié omgewing is beskut en stil, en spog met 'n pragtige uitsig oor die akasiabome, die Klein-Karookoppies en die veld. Die kothuis het 2 ruim slaapkamers. Elke slaapkamer het 'n aparte ingang en 'n privaat, moderne en suite-badkamer met 'n stort. Daar is 'n slaapbank in elke kamer wat ook as 'n enkelbed ingespan kan word vir kinders of volwassenes. Die eerste slaapkamer het ook ’n kaggel en privaat stoepie met sitplek.
Die oopplan-leefarea beskik oor ’n kombuis met ’n gasstoof, ’n yskas en oorgenoeg bêreplek. Die geglasuurde stoepdeure in die eetarea lei na ’n buite-leefarea. Die rusbanke in die leefarea kan ook as slaapplek vir die kleinspan dien. Die losstaande kaggel waarborg warm, knus winteraande en die stoepdeure lei na ’n privaat braaiplek met sitplek buite en 'n plonspoel.
Gaste kan enige tyd die bekende, varsgebakte olyf- en roosmarynbrood bestel. Die area is perfek om met 'n bergfiets te verken, so gaste kan gerus hulle eie fietse saambring. Gaan verken gerus die bekoorlike valleie, droë rivierbeddings, fossiele en die vreemde vetplante wat dié omgewing só uniek maak.
4.8 uit 5van 49 resensies vir The Place
Ockertskraal-plaas, 30 km vanaf Ladismith, 6655, Wes-Kaap
Gaste dink The Place het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAA0J7cdoTCQldUbn3kULQ55EmiZKm9iyrxmHM8FAkssZt854smYj?w=1440&h=960&fit=crop&auto=format Vanaf R800 per nag (vir 2 persone) 49 5 1 5 Ockertskraal Farm 30 km from Ladismith 6655 Wes-Kaap 086 999 0018 15:00-19:00 10:00 -33.690025012052 21.140361777489